ང་ཚོས་ལོ་རྒྱུས་ལ་ཕྱིར་མིག་ཅིག་བལྟས་ཡོང་དུས་མི་ལོ་སྟོང་ཕྲག་གཅིག་ལྷག་གི་རིང་ལ་ཆོས་ལུགས་ཀྱིས་ཡོད་ཚད་ཐག་བཅད་ཐུབ་པའམ།ཡོད་ཚད་ཀྱི་ཚབ་མཚོན་བྱེད་ཐུབ་པ་ལྟ་བུའི་འདུ་ཤེས་བཟུང་ནས་སྤྱི་ཚོགས་ཀྱི་བརྩོན་པ་དང་།དཔལ་འབྱོར།དད་མོས་མི་ཚེའི་རིན་ཐང་ཡོད་ཚད་ཆོས་ལུགས་ཀྱི་ཕྱོགས་སུ་ཕུལ་བཞག་པ་རེད།ཐ་ན་ཁྱིམ་ཚང་ཧ་ཅང་དབུལ་པོ་རང་ཉིད་ཀྱིས་ཇ་དང་ཚ་སོགས་ཉོ་བྱེད་མི་ལོན་མཁན་ཞིག་ཡིན་ན་རང་ཉིད་གལ་ཆུང་དུ་བྱས་ནས་བསྟན་པ་དང་དགོན་པའི་ཕྱོགས་སུ་བཏང་ནས་ཡོང་བ་རེད།དེ་ལྟར་དུས་ཡུན་རིང་པོ་ཞིག་ལ་ཆོས་ལུགས་འདི་ལ་ཧ་ཅང་འབད་བརྩོན་ཆེན་པོ་བྱས་ནས་མི་རིགས་ཧྲིལ་པོས་མི་ཚེའི་རིན་ཐང་ཡོད་ཚད་ཕུལ་བ་རེད།ཡིན་ན་ཡང་ང་ཚོའི་འཚོ་གནས་དང་ང་ཚོའི་གནས་བབ་དེ་ད་སྐབས་ཀྱི་གནས་བབ་འདི་རེད།རྒྱུ་མཚན་དེས་ཆོས་ལུགས་ཀྱིས་ཡོད་ཚད་ཐག་བཅད་མི་ཐུབ་པ་གསལ་པོ་རེད།